న్యూఢిల్లీ: జిఎస్టి శ్లాబు రేట్లపై కేంద్ర ప్రభుత్వం పునరాలోచనలో పడినట్టు కనిపిస్తోంది. ప్రస్తుతం ఉన్న నాలుగు శ్లాబులకు బదులు, అన్ని వస్తు, సేవలపై 18 శాతం చొప్పున ఒకే  శ్లాబు లేదా 12, 18 శాతం చొప్పున రెండు శ్లాబులు తీసుకొచ్చే విషయాన్ని పరిశీలిస్తున్నట్టు సమాచారం. తమ తమ ప్రాంతాలకు సంబంధించిన వస్తు, సేవలపై జిఎ్సటి భారం తగ్గించాలని రాష్ట్రాల నుంచి అదేపనిగా వస్తున్న డిమాండ్లతో కేంద్రం పునరాలోచనలో పడినట్టు తెలుస్తోంది. శనివారం హైదరాబాద్లో ముగిసిన జిఎ్సటి మండలి సమావేశం విస్తృతంగా వినియోగమయ్యే దాదాపు 40 రకాల వస్తు, సేవలపై జిఎ్సటి పన్ను రేట్లు తగ్గించింది. అయినా రాష్ట్రాల నుంచి ఇంకా డిమాండ్లు వస్తూనే ఉన్నాయి. దీంతో జిఎ్సటి మినహాయింపు లేదా తగ్గింపు కావాలనుకునే వస్తువుల ఉత్పత్తికి సబ్సిడీ ఇచ్చి ఆదుకోండని కేంద్రం రాష్ట్రాలకు స్పష్టం చేసినట్టు సమాచారం. జూలై నెల  జిఎస్టి వసూళ్లూ ఆశాజనకంగా ఉండడంతో ముందు ముందు  జిఎస్టిని ఒకటి లేదా రెండు శ్లాబులకు పరిమితం చేసే సూచనలు కనిపిస్తున్నాయి.
newdhilly: jst slaabu retlapai kendra prabhutvam punaraalochanalo padinattu kanipistondi. prastutam unna naalugu slaabulaku badulu, anni vastu, sevalapai 18 saatam choppuna oke  slaabu leda 12, 18 saatam choppuna rendu slaabulu teesukochhe vishayaanni pariseelistunnattu samacharam. tama tama praantaalaku sambandhinchina vastu, sevalapai jst bharam tagginchaalani rashtrala nunchi adepanigaa vastunna demandlatho kendram punaraalochanalo padinattu telustondi. sanivaaram hyderabadlo mugisina jst mandali samavesam vistrutamgaa viniyogamayye daadaapu 40 rakala vastu, sevalapai jst pannu retlu tagginchindi. aina rashtrala nunchi inka demandlu vastune unnaayi. deentho jst minahaayimpu leda taggimpu kaavaalanukune vastuvula utpattiki subsidy ichi aadukondani kendram rashtralaku spashtam chesinattu samacharam. juulai nela  jst vasoolluu aasaajanakamgaa undadamtho mundu mundu  jstni okati leda rendu slaabulaku parimitam chese suuchanalu kanipistunnaayi.